શહેરના બહેરામપુરા વિસ્તારમાં આવેલા બહુચરમાતાચોક પાસે મૂકેલું સ્ટેચ્યૂ ખં‌િડત થઇ ગયું છે. બહેરામપુરાથી શાહઆલમ ટોલનાકા જવાના રોડ ઉપર આવેલ બહુચરમાતાચોક પાસે ઘણાં વર્ષથી ગરબા કરતા એક પુરુષ અને બે મહિલાનું ગરબા કરતું સ્ટેચ્યૂ મૂકવામાં આવ્યું હતું, જોકે આજે આ સ્ટેચ્યૂમાં બે મહિલાઓના હાથ તૂટી ગયા છે. રોડ પરથી પસાર થતા લોકો માટે આ સ્ટેચ્યૂ આકર્ષણનું કેન્દ્ર નહીં, પરંતુ હાસ્યનું કેન્દ્ર બની ગયું છે. ખંડિત થઇ ગયેલા આ સ્ટેચ્યૂને સત્તાવાળા ‌રિપેર પણ કરતા નથી કે હટાવી પણ લેતા નથી.